Case ID: 1066371
Sentence 26: Bəzi sübutlar əsasında müəyyən edilən hallar) cinayət prosesi gedişində aşağıdakı hallar yalnız aşağıda göstərilən sübutların əvvəlcədən əldə edilməsi və tədqiqi şərti ilə müəyyən edilə bilər: 140.0.1. ölümün səbəbi, bədən xəsarətinin ağırlıq dərəcəsi və xarakteri - tibb sahəsində ekspertin rəyi;140.0.2 şübhəli və ya təqsirləndirilən şəxsin ictimai təhlükəli əməli törətdiyi zaman xroniki psixi xəstəlik, psixi fəaliyyətin müvəqqəti pozulması, kəmağıllıq və ya sair psixi xəstəlik nəticəsində öz əməlinin (hərəkət və ya hərəkətsizliyinin) faktiki xarakterini və ictimai təhlükəliliyini dərk etmək, yaxud onları idarə edə bilmək iqtidarında olubolmaması - psixiatriya sahəsində ekspertlərin rəyi; 140.0.3. şahidin və ya zərər çəkmiş şəxsin cinayət işi üzrə müəyyən edilməli halları xroniki psixi xəstəlik, psixi fəaliyyətin müvəqqəti pozulması, kəmağıllıq və ya sair psixi xəstəlik nəticəsində düzgün qavrayıb təsvir edə bilməməsi - psixiatriya sahəsində ekspertlərin rəyi; 140.0.4. zərər çəkmiş, şübhəli və ya təqsirləndirilən şəxsin müəyyən yaş h əddinə çatması haqqında sənədləri olmadıqda yaşın müəyyən edilməsi - tibb və psixologiya sahəsində ekspertlərin rəyi; 140.0.5. təqsirləndirilən şəxsin əvvəlki məhkumluğunun olması və ona müəyyən cəza təyin edilməsi - məhkəmə hökmünün surəti.Göründüyü kimi cinayət-prosessual qanunvericiliyi cinayət işi üzrə maddələrin narkotik vasitə olduğunun, bitkilərin narkotik xassəli bitkilərolmasının aydınlaşdırılması üçün müvafiq ekspertizanın keçirilməsini zəruri saymır, konkret cinayət işi üzrə cinayətin predmetinin mövcud olmaması şəxsin təqsirsizliyi barədə nəticəyə gəlməyə əsas vermir.Cinayətin predmeti cinayət tərkibinin fakültativ (əlavə) əlamətidir, CM-nin 234 və 237-ci maddələrində nəzərdə tutulan cinayətlər üzrə cinayətin obyektinə (əsas bilavasitə obyekt - əhalinin sağlamlığının təhlükəsizlliyni təmin edən ictimai münasibətlərə, əlavə obyekt - ictimai təhzlükəsizlik, dövlət idarə və müəssisələrinin normal fəaliyyəti, konkret insanın - fərdin sağlamlığı) əlavə olmaqla, həmin cinayətlərin spesifik xüsusiyyətlərini nəzərdə tutur.Cinayət qanunvericiliyinə görə CM-nin 234 və 237-ci maddələrində nəzərdə tutulan cinayətlər formal tərkibli cinayətlərdir və onların başa çatmış hesab edilməsi üçün təqsirkarın qeyd olunan maddələrdə nəzərdə tutulan hərəkətləri (yaxud hərəkətlərdən birini) törətməsi faktını müəyyən etmək kifayətdir.